Ir-Regolament tal-Kummissjoni (KE) Nru 2917/95
tat-18 ta’ Diċembru 1995
li jemenda r-Regolament (KE) Nru 1162/95 li jwaqqaf regoli dettaljati għall-applikazzjoni tas-sistema tal-liċenzji ta’ l-importazzjoni u l-esportazzjoni taċ-ċereali u r-ross
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunitajiet Ewropej,
Wara li kkunsidrat ir-Regolament tal-Kummissjoni (KE) Nru 1162/95 tat-23 ta’ Mejju 1995 li jistabbilixxi regoli dettaljati għall-applikazzjoni tas-sistema tal-liċenzji ta’ l-importazzjoni u l-esportazzjoni taċ-ċereali u r-ross [1], kif l-aħħar emendat bir-Regolament (KE) Nru 2147/95 [2], u l-aktar l-Artikolu 12 tiegħu,
Billi għandha tittieħed kunsiderazzjoni meta jsir l-aġġustament tar-rifużjonijiet ta’ ammont ekwivalenti għall-awment mensili fil-prezz ta’ l-intervent tar-ross fil-fosdqa matul ix-xhur minn Ottubru sa Lulju;
Billi l-miżuri previsti f’dan ir-Regolament huma skond l-opinjoni tal-Kumitat tat-Tmexxija taċ-Ċereali,
ADOTTAT DAN IR-REGOLAMENT:
Artikolu 1
"4. L-ammont tar-rifużjoni applikabbli skond l-Artikolu 14 tar-Regolament (KEE) Nru 1418/76 għall-prodotti elenkati fl-Artikolu 1 (1) (a) u (b) ta’ dak ir-Regolament għandhom jiġu aġġustati fix-xhur minn Ottubru sa Lulju u jkunu jinkludu ammont daqs l-awment mensili li japplika għall-prezz ta’ l-intervent għar-ross fil-fodsqa ffissat għal dik is-sena kummerċjali, ibbażat fuq l-istadju ta’ l-ipproċessar u l-koeffiċjent applikabbli ta’ l-ipproċessar.
5. Meta l-perjodu tal-validità tal-liċenzja jkun jestendi aktar mill-aħħar tas-sena kummerċjali, ir-rifużjonijiet għandhom jitnaqqsu permezz ta’ l-interruzzjoni fil-prezz ta’ l-intervent tar-ross fil-fodsqa bejn is-sentejn kummerċjali, ibbażat fuq l-istadju ta’ l-ipproċessar u l-koeffiċjent applikabbli ta’ l-ipproċessar.
L-interruzzjoni fil-prezz isseħħ fl-1 ta’ Settembru u għandha tiġi definita bħala:
(a) d-differenza fil-prezz ta’ l-intervent għar-ross fil-fodsqa, eskluż l-awment mensili għas-snin kummerċjali ta’ qabel u għas-snin kummerċjali l-ġodda,
(b) ammont ekwivalenti għall-awment mensili mmoltiplikat bin-numru ta’ xhur li jgħaddu bejn Ottubru u x-xahar ta’ l-applikazzjoni tal-liċenzja, inklussivament.
Dawn iż-żewġ fatturi għandhom jiġu kkonvertiti billi jintuża l-koeffiċjent ta’ l-ipproċessar applikabbli fiż-żmien li l-prodott jiġi esportat.
Ir-rifużjonijiet għandhom jitnaqqsu b’(a) u (b) fuq imsemmija fuq il-bażi ta’ l-istadju tat-tħin u għandhom jiżdiedu minn Ottubru tas-sena kummerċjali l-ġdida b’awment mensili li japplika għas-sena kummerċjali l-ġdida, skond ir-regoli stabbiliti fil-paragrafu 4."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu japplika għal liċenzji maħruġa fl-1 ta’ Settembru 1995 jew wara.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, 18 ta' Diċembru 1995.